**Татарстан Республикасы Министрлар Кабинетының 2018 елның 1 декабрендәге 1073 номерлы “Транспорт чараларының норматив саны, йөреше һәм аларны карап тотуга чыгымнар турында” 2018 елның 1 декабрендәге 1073 номерлы карары кысаларында җирле хакимият органнары транспорт чараларын эксплуатацияләү мәсьәләләре хакында**

“Татарстан Республикасы Министрлар Кабинеты каршындагы Татарстан Республикасы икътисади һәм социаль тикшеренүләр үзәге” ДБУ директоры А.Н.Кудрявцева мәгълүматын тыңлап һәм тикшереп, “Татарстан Республикасы муниципаль берәмлекләре советы” Ассоциациясе президиумы (алга таба – Совет) **карар бирде:**

1.“Татарстан Республикасы Министрлар Кабинеты каршындагы Татарстан Республикасы икътисади һәм социаль тикшеренүләр үзәге” ДБУ директоры А.Н.Кудрявцева мәгълүматын игътибарга алырга.

2. Татарстан Республикасы муниципаль хакимият органнарына хезмәт күрсәтүче транспорт чаралары өчен Татарстан Республикасы Министрлар Кабинетының 2018 елның 1 декабрендәге 1073 номерлы “Транспорт чараларының норматив саны, йөреше һәм аларны карап тотуга чыгымнар турында” 2018 елның 1 декабрендәге 1073 номерлы карары белән расланган тәүлеклек йөреш нормативларына үзгәрешләр керткәндә тәкъдим итәргә:

2.1.торак пунктның район үзәгеннәң һәм Казан шәһәреннән ераклыгын исәпкә алырга;

2.2.нормативларга түбәндәге валыйфаи затлар өчен транспорт чараларына чыгымнарны кертергә: районнар (шәһәр округлары) Советлары һәм Башкарма комитетлары аппаратлары җитәкчеләре, шәһәр округларындагы районнар администрацияләре башлыклары һәм башлык урынбасарлары, шәһәр округлары территорияләре префектлары, шәһәр округлары Башкарма комитетлары эшләр идарәчеләре, шәһәр округларында районнар администрацияләре аппаратлары җитәкчеләре, шәһәр округлары башкарма комитетлары аппаратлары җитәкчеләре урынбасарлары, җирле үзидарәнең башка органнары җитәкчеләре, шулай ук муниципаль районнарның, шәһәр округларының, Татарстан Республикасы шәһәр җирлекләренең һәм башка җирле хакимият органнарының башкарма комитетлары дежур автомобильләрен кертергә.

3.Әләге карарны үтәүне тикшереп торуны Советның башкарма секретаре А.Г.Барышевка йөкләргә.

**Рәис Ә.С.Гобәйдуллин**